
РЕПУБЛИКА БЪЛГАРИЯ

МИНИСТЕРСТВО НА ОКОЛНАТА СРЕДА И ВОДИТЕ

БАСЕЙНОВА ДИРЕКЦИЯ „ИЗТОЧНОБЕЛОМОРСКИ РАЙОН”

СЪОБЩЕНИЕ ЗА ПУБЛИЧНО ОБЯВЯВАНЕ

За издаване на Разрешително за ползване на повърхностен воден обект

	Цел на заявеното използване на водите : 


	„Аквакултури и свързаните  с тях дейности”



	Водно тяло, в което се предвижда използване на водите :
	Водно тяло с код BG3AR300R011 и име „река Перперек до вливането и в яз. Студен кладенец“;
Воден обект – язовир „Даскалово – 1“.


	Фактически основания, при които се издава разрешителното, включително състояние на водното тяло, определените цели и мерки в действащите ПУРБ и ПУРН, имащи отношение към разрешителното, и друга специфична информация, определена в наредбата по чл.135 ,ал.1, т.1а :
	На основание чл. 62, ал. 1 и 6, във връзка с чл. 46, ал. 1, т. 2, и чл. 52, ал.1, т.4 на Закона за водите (ЗВ) и постъпило в Басейнова дирекция „Източнобеломорски район“ (БДИБР) заявление с вх. № РР-05-94/17.11.2020г. за откриване на процедура  за издаване на разрешително за ползване на повърхностен воден обект – язовир „Даскалово – 1“, разположен в поземлен имот с идентификатор №20167.1.20, в землището на село Даскалово, община Черноочене, област Кърджали, с цел -  „аквакултури и свързаните с тях дейности“, придружено с изискващите се по чл.60, ал.1, ал.2, ал.4, ал.11 и ал.12 от ЗВ данни и документи. 

При извършената преценка по чл.62, ал.1 от ЗВ е установено, че не са налице основания за отказ. Съгласно тази преценка и ПУРБ на ИБР (2016-2021) повърхностно водно тяло /ВТ/ с код BG3AR300R011 и име „река Перперек до вливането и в яз. Студен кладенец“ е определено в добро екологично и неизвестно химично състояние. Заявеното искане за ползване на повърхностен воден обект - язовир  „Даскалово – 1“, с цел -  „аквакултури и свързаните с тях дейности“ не попада в обхвата на забрани и ограничения, предвидени в основни, допълнителни и допълващи мерки в ПУРБ. Ползването на язовира попада в обхвата на следните мерки:

· В Приложение №4 към Раздел 7 на ПУРБ на ИБР е предвидена мярка с наименование: „Забрана за зарибяване с хищни риби на водоеми, обитавани от южен гребенест тритон". 
· В Приложение №1 към Раздел 7 на ПУРБ на ИБР е предвидена мярка с код DP_5_1 и с наименование: „Изпълнение на програма за собствен мониторинг във връзка с отглеждане на аквакултури”. Действие за изпълнение на мярката: „Поставяне на условие в издадените разрешителни за ползване на воден обект и/или за водовземане с цел отглеждане на аквакултури  за провеждане на собствен мониторинг във връзка с оценка на натиска от различните форми на сладководно рибовъдство”. Отговорен за изпълнението на мярката – БДИБР.
· В Приложение №8 към Раздел 7 на ПУРБ на ИБР са посочени примерни технологични схеми за полуинтензивно рибовъдство в язовири с цел ограничаване на еутрофикацията, в които се предвижда общ маскимален годишен добив не повече от 240 кг/дка.
Съгласно ПУРБ на ИБР (2016-2021г.) водното тяло е определено в добро екологично и  неизвестно химично състояние. Целта за опазване на  околната среда за конкретното водно тяло (съгласно разпоредбите на Глава Х, Раздел ІІІ на ЗВ) е опазване на доброто екологично състояние и предотвратяване влошаването му и опазване на доброто химично състояние и предотвратяване влошаването му и постигане целите за зоните за защита на водите.

Заявеното ползване на повърхностен воден обект - язовир „Даскалово – 1“  не попада в район със значителен потенциален риск от наводнения, съгласно Плана за управление на риска от наводнения, приет с Решение №1109/29.12.2016г. на Министерски съвет.


	Системи и съоръжения, чрез които ще се реализира използването :
	язовир Даскалово – 1, с площ по скица – 52910кв. м. Съгласно констативен протокол за техническото състояние на язовира и съоръженията към него от 14.04.2020г., състоянието е следното:
· Въздушен откос – обрасъл с тревна растителност, в добро състояние, нуждае се от почистване;
· Воден откос – облицован с броня от ломен камък, без свличания и дефекти, обрасъл с тревна растителност, в добро състояние, нуждае се от почистване;

· Преливник – челен, бетонов в добро състояние;

· Основен изпускател Ф 300 мм, стоманен – в добро състояние, затворните органи са в изправност;

	Място на ползване, местност, административно-териториална и териториална единица ЕКАТТЕ :
	язовир „Даскалово – 1“, разположен в поземлен имот с идентификатор №20167.1.20, в землището на село Даскалово, община Черноочене, област Кърджали. Ползването е с географски координати СШ 41° 15' 15.55"  ИД 25° 17' 20.32".

	Проектни параметри на използването :
	язовир Даскалово – 1, 
площ по скица – 52910 кв. м
Съгласно представения договор за наем от 20.05.2019г. с „Напоителни системи“ (наемодател) се предоставя цялата експлоатационна площ на язовира. Наемодателя приоритетно изпълнява договорните си правоотношения по основното предназначение на язовира – напояване.

	Условията, при които би могло да се предостави правото на използване на водите :
	· Да уведоми Басейнова дирекция „Източнобеломорски район“ незабавно – при възникване на аварийни условия или предизвикано замърсяване;
· Да не изпуска води от язовира с цел улов на аквакултури;

· Да спазва по-високия приоритет при наличие  издадени разрешителни за водовземане (напояване), съгласно ЗВ;

· Да не допуска замърсяване на околната среда и водите;

· Да не извършва изземване на наносни отложения;

· Да се прилага технологична схема за отглеждане на шаран в поликултура с растителноядни видове риба с общ годишен производствен капацитет до 240 кг/дка;
· Да не допуска зарибяване на хищни риби при наличие на активно заети местообитания на южен гребенест тритон;

· Да се предвиди пункт за собствен мониторинг в близост до язовирната стена. В пункта да се провежда мониторинг по показатели: хлорофил А, активна реакция рН, електропроводимост, температура, разтворен кислород, БПК5, азот амониев, азот нитратен, ортофосфати (като фосфор) и общ фосфор (като фосфор), с честота на пробовземане  - два пъти годишно (в периода юни-септември). Изследването да се извърши в акредитирана лаборатория. Резултатите от мониторинга да се предоставят в БДИБР в 15 дневен срок от датата на изпитването.

· Ежегодно до 31 март на следващата година да предоставя на директора на Басейнова дирекция „Източнобеломорски район“ годишен доклад за изпълнение на условията на разрешителното, включително всички данни от проведения собствен мониторинг;
· Титулярят на разрешителното е длъжен да допуска по всяко време  контролиращия орган до мястото на ползване с оглед извършването на контрол на изпълнението на условията на разрешителното;

· Титулярят на разрешителното е длъжен да представя на контролиращият орган необходимите документи, данни, сведения, справки и обяснения, свързани с разрешеното ползване и предмета на проверката.

	Място за представяне на 
писмени възражения и 
предложения от 
заинтересованите лица


	Басейнова дирекция „ Източнобеломорски район“
гр.Пловдив

ул.”Янко Сакъзов” №35

